# bale
## Brezhoneg
### Etimologiezh

    Amprestet digant ar galleg : bal gant ar ster kentañ « brall, bale mentet ha skoet » ; ha ledanaet e voe ar ster da c'houde.

### Verb

| Kemmadur | Furm |
| hep | bale |
| dre vlotaat | vale |
| dre c'hwezhañ | digemm |
| dre galetaat | pale |
| amreizh | vale |
bale /ˈbɑː.le/ verb gwan pe verb kreñv eeun (anv-gwan-verb : baleet) (displegadur)
* Kerzhet.
** Gant ar gouli-ze ne c'helle bale, nemet dre galz a boan ha diwar-bouez flac'hou; [...]. — (G. MILIN, Gwechall-goz e oa..., Kemper, 1924, p. 17.)
** An diaoul kentañ. — « Ne oa ket evit bale gant an div votez-se ; [...]. » — (Jakez Riou, An Ti Satanazet, Skridoù Breizh, 1944, p. 59.)
* Pourmen.
** — « Gwir a lavarez, » eme an daou all, « ha bremañ p'emaomp en oad da vale, ez eo ret deomp mont en hon tro, pa n' omp ket genidik ac'han. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 19.)
** Disul e yelo da vale da vord an aot. — (Jules Gros, Le trésor du breton parlé Deuxième Partie, 1970, p. 30.)
* mont da vale da ul lec'h bennak
* bale war flac'hioù, gant flac'hioù, hep flac'hioù:
** Bale a rae war flac'hoù. — (Lan ar Bunel, Laouig ar Penker eun danvez beleg, Moulerez straed ar C'hastell, Brest, 1929, p. 12.)
** Hennezh zo bet o vale gant flac’hioù. — (Jules Gros, Le trésor du breton parlé Deuxième Partie, 1970, p. 46.)
** Hennezh a valee gant div flac’h, — (Jules Gros, Le trésor du breton parlé Deuxième Partie, 1970, p. 30.)
* Kas unan bennak da vale : e gas da sutal.
bale verb kreñv eeun
* bale un den, ul loen: pourmen un den
** Bale unan bennak, ul loen bennak (ur gazeg, ur c'hi).
** Te a yelo da vale ar bugel-mañ ? — (Jules Gros, Le trésor du breton parlé Deuxième Partie, 1970, p. 30.)
** Baleet az peus an ebeulez? — (Jules Gros, Le trésor du breton parlé Troisième Partie, 1974, p. 192.)

#### Gerioù kevrennek

* kan-bale

#### Deveradoù

* baleadenn
* baleer

#### Troioù-lavar

* bale ar c'hi
* bale bro
* bale eeun
* bale gant un neudenn eeun

#### Krennlavarioù

* Forzh da vale E reer roud hep dale — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 22.)
* Skoed em dorn a dalv din-me Muioc'h eget daou o vale

#### Troidigezhioù

* galleg : se promener , se balader , marcher

### Anv-kadarn

bale /ˈbɑːle/ gourel (liester baleoù)
* Pourmenadenn.
* Doare da vale.
** Ker skañv e oa e vale hag hini ur c’hazh pa vez da vat o logota. — (Jakez Riou, An Ti Satanazet, Skridoù Breizh, 1944, p. 115.)
* Bezañ war ar bale, war vale : na vezañ er gwele.

#### Gerioù heñvelster

* kerzhed (2)

#### Troioù-lavar

** ober ur bale : ober ur bourmenadenn

#### Troidigezhioù

* galleg : promenade , marche

### Furm verb

bale /ˈbɑːle/
* Furm ar verb bale e trede gour unan an amzer-vremañ, en doare-disklêriañ.
* Furm ar verb bale en eil gour unan an doare-gourc'hemenn.

### Daveoù

Roll an daveoù :
* : Lexique Étymologique des termes les plus usuels du Breton Moderne, p. 24.

## Galleg
### Etimologiezh

    → Etimologiezh da glokaat (Ouzhpennañ)

### Anv-kadarn

bale /bal/ benel (liester bales)
* Pellenn.